આમ તો હજુ હું મારા વિષે જાજુ કહી શકું એવું કઈ મેં કામ કર્યું નથી, હું મૂળ વેરાવળ (સોમનાથ) નો છું. જીવન ના અગત્ય ના વર્ષો ( જુવાની ના ) સાવ નકામાં કાર્યો માં બગાડ્યા અને ત્યારે હું મારા પપ્પા નો વિમાનો ધંધો સંભાળતો હતો. ત્યાંથી રાજકોટ આવ્યો અને ત્યાંથી તકદીર મને મુંબઈ જેવી મહા માયાવી નગરી માં ખેચી લાવી. મારી જીંદગી માં ઘણા નાટ્યાત્મક વળાંકો આવ્યા, જેને લખવા બેસું તો જાજુ લખી શકું... પણ એ પછી હપ્તે હપ્તે ક્યારેક. જયારે અંગત નામનો એક વિભાગ શરુ કરીશ ત્યારે તેમાં વર્તમાન અને ભૂતકાળ ની વાતો શેર કરીશ. આ બ્લોગ પર હું એવી વાર્તા, કવિતા, જોક્સ, શાયરી, વગેરે એવું મુકું છું કે જે મેં ક્યાંક વાંચેલું અને મને બહુ ગમેલું છે. હા એમાં અમુક મારું મૌલિક એટલે કે સ્વરચિત પણ હશે. કારણ કે મને મારી દરેક ખરાબ પરિસ્થિતિ માં હંમેશા પુસ્તકો એ બહુ જ સાથ આપ્યો છે અને એમાંથી બહાર નીકળવા માં મદદ કરી છે. રંજ એનો નથી કે હું ટુટી ગયો આ તો સારું થયું કે ભ્રમ ટુટી ગયો. તમને પણ જયારે એમ લાગે કે તમારો ખરાબ સમય ચાલે છે, ત્યારે કોઈ પણ એક સારું પુસ્તક વાંચજો, જાજી રાહત મળશે . ખાસ નોંધ : આ બ્લોગ પર જે કોઈ રચનાઓ પોસ્ટ કરી છે, એને લીધે જો કોઇના કોપીરાઇટનો ભંગ થયેલો કોઇને લાગે તો મને જાણ કરવા વિનંતી, તેને સત્વરે દૂર કરવામા આવશે.